text: Roland fik kickboxing til Holsted
  30 september 2015 kl. 09.53
  I Holsted lever noget så særpræget som et kickboxingmiljø. Noget de kan takke den tidligere stormester Roland Midtgaard for. 
  I idrætshallen i Holsted dyrker de kickboxing flere gange om ugen. Noget byen kan takke Roland Midtgaard for. For over 20 år siden var han med til at få kickboxing til Danmark, og han startede klubben Kickboxing Team Holsted. En klub han stadig er formand for den dag i dag.
  Kickboxing er en relativt ny kampsport, der blev udviklet i USA tilbage i 1970'erne, hvor det både er tilladt at slå og sparke sine modstandere.
  I dagens udgave af Naboer bliver vi klogere på kickboxing miljøet i Holsted og møder manden bag det hele. Naboer sendes direkte på TV SYD+ klokken 15:00 og genudsendes 19:55 og 22:35.
  